Zanotti เป็นร้านอิตาเลียนร้านโปรดร้านประจำของเรามาหลายปี
ส่วนมากใครๆก็คงรู้จัก เพราะเปิดมานานมากกกกก ถึงแม้จะมีร้านน้องใหม่มาเปิดแซงหน้าไปหลายร้าน แต่ zanotti ก็อยู่ยงคงกระพัน เป็นรุ่นอาวุโสในวงการเลยค่ะ
ที่เราชอบนอกจากอาหารที่คงคุณภาพอร่อยอย่างสม่ำเสมอแล้ว บรรยากาศก็ดี ดูหรู แต่ก็สบายเป็นกันเองอยู่ในตัว (จะ formal/casual ได้หมด) มื้อกลางวันก็มาทานอาหารอร่อยย่อมเยาได้แบบ Business lunch จะคุยงาน พาครอบครัวมา กินกับเพื่อน หรือจะมาโรแมนติกก็ได้หมด แถมบริการก็เยี่ยมตลอด บริกรความรู้แน่น แนะนำได้ บริการดีแต่ไม่วุ่นวายเกินไป..

ร้านนี้อาหารอร่อยตั้งแต่ ซุป สลัด อาหารจานแรก จานหลัก ของหวาน กาแฟ ถือว่าผ่านหมดค่ะ ถึงจะไปตอนเที่ยง แต่จะสั่งเป็น alacarte ก็ได้ เมนูจะมีเลือกให้เยอะกว่ามาก.. แต่ส่วนตัวถ้าไปกลางวันก็สั่งเมนูอาหารกลางวัน ที่ราคาดูจะคุ้มกว่ามาก ส่วนถ้าไปหลายๆคนหน่อย ขอแนะนำว่าอย่าพลาดพิซซ่าค่ะ!!
พิซซ่าแป้งบางกรอบ ชีสเยิ้มมม รสอ่อน และไม่แน่นจนเกินไป ยิ่งหน้าพาร์ม่าแฮมนี่ของโปรด แฮมเค็มๆ ชีสมันๆ ตัดกับแป้งพิซซ่าบางกรอบนี่สุดยอดจริงๆ ^^ ส่วนของหวานก็มีให้เลือกไม่มากไม่น้อยเกินไป แต่ของโปรดเราก็ไม่พ้น Profiterole! (คล้ายๆชูครีม/เอแคลร์ราดช๊อกโกแลต แต่บางที่จะใส่ใส้ในเป็นไอติมแทนครีม)

เมนูแนะนำอย่างอื่น จริงๆเราคิดไม่ออกว่ามีอะไรที่ 'ไม่ควรพลาด' บ้าง เพราะเท่าที่ทานมา ก็ชอบเกือบทุกเมนูนะคะ แต่สั่งบ่อยหน่อยก็มีสลัดฟัวกรา กับที่ชอบอีกอย่างก็มี ossobuco ที่จะเป็นเนื้อติดกระดูกและมีไขกระดูกมันๆมาด้วย(bone marrow) เนื้อจะถูกต้มจนเปื่อยนุ่ม จะกินกับข้าว หรือมันบดก็เข้ากัน ส่วนเมนูสปาเกตตี้เส้นแต่ละอย่าง ส่วนมากก็ลวกมาได้อย่างพอดี ยังไม่เคยเจอเส้นนิ่มๆเละๆเลยซักครั้ง ซีฟู๊ดก็จัดเต็ม อาหารแต่ละจานให้มาอย่างไม่เหนียวเครื่องปรุง ชอบค่ะ

รวมๆแล้ว ร้านนี้เป็นหนึ่งในร้านในดวงใจ ที่เวลานึกอยากทานอาหารอิตาเลียนจะไปร้านนี้ก่อน ถึงแม้จะนึกเมนูก็กินแล้วประทับใจแบบสุดๆโอ้โหอะไรขนาดนั้นไม่ได้ แต่ความสม่ำเสมอทั้งเรื่องรสชาติและบริการของร้านนี้เป็นสิบปีไม่เคยมีตก ทำให้ไม่เคยผิดหวังที่จะไป แถมไปได้แบบหลายโอกาส หลาย occasion จึงกลายเป็นร้านโปรดไปโดยปริยาย :)  

ป.ล. ร้านนี้ original สุดแล้ว พวก vino หรือที่เขาใหญ่คือมาเปิดทีหลัง ถ้าขยายสาขาได้ อย่างน้อยก็อุ่นใจได้ละว่าอย่างน้อยต้องมีดี!